**Te iubeam**

*Simona Ana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te iubeam

În această seară cu umbrele

Care-ti mângâiau umerii triști

Tulburati de cuvintele alunecoase,

Care-ti mușcau din sâmburii dinților,

Da,

Și te mai iubeam

În această primăvară,

În această secundă de timp

Stors și scurs de vlagă;

Te iubeam

Cum iubesc râurile marea și văile

În care-și revarsă aluviunile,

Ca mai apoi să renască,

Și,

Te mai iubeam

Pentru toate acele dimineți

De atunci și acum,

De ieri și de azi

Și din totdeauna;

O seară frumoasă,

Iubite!